Bilag 5 Oppdragsgivers test og godkjenning av løsningen

Innholdsfortegnelse

[1. Innledning 2](#_Toc119050496)

[2. Oppdragsgivers plan for test av løsningen 2](#_Toc119050497)

[3. Definisjoner av feil 3](#_Toc119050498)

[4. Beskrivelse av oppgaver og plikter 4](#_Toc119050499)

# Innledning

Dette bilaget beskriver oppdragsgivers testmetode som legges til grunn for Oppdragsgivers test og godkjenning av løsningen, ref. avtalens pkt. 2.4 Fase 3. Testingen skal foregå i Testmiljøet som er beskrevet i Bilag 3 Kundens tekniske plattform.

# Oppdragsgivers plan for test av løsningen

Oppdragsgivers endelige plan for test av løsningen utarbeides i sin helhet etter avtaleinngåelse.

**Forberedelsesfasen:**

* Utarbeide endelig testplan
* Gjennomgang av kravspesifikasjon – alle krav som skal testes
* Utarbeide test-caser
* Tildele/fordele test-oppgaver til testere
* Ferdigstille testplan

**Gjennomføringsfasen:**

Planen for gjennomføring av testen skal ta utgangspunkt i følgende egenskaper for testing av arbeidsprosess:

* Funksjonstesting
  + Funksjonalitet
  + Robusthet
* Stresstesting
  + Volum (tørkeprosess)
  + Kapasitet (antall enheter som produseres)
* Arbeidsflyt og brukervennlighet
  + HMS

Planen for gjennomføring av testen skal ta utgangspunkt i følgende egenskaper for testing av sluttproduktet:

* Funksjonstesting
  + Funksjonalitet
* Kvalitet i sluttproduktet
  + Testes i henhold til regulatoriske krav som må oppfylles for humant bruk
  + Tørrhet i plasma
* Brukervennlighet
  + Fleksibilitet
  + Utblandingstid
  + Brekkasje

**Evaluering:**

* Rapportere avvik (feil, mangler og avklaringsbehov)
* Behandle avvik
* Reteste rettede avvik
* Vurdere videre testbehov

**Avslutningsfasen:**

* Utarbeide og distribuere testrapport

# Definisjoner av feil

Oppdragsgiver legger til grunn følgende definisjoner av feil i for testingen.

|  |  |  |
| --- | --- | --- |
| **Nivå** | **Kategori** | **Beskrivelse** |
| A | Kritisk feil | Feil som medfører at løsningen stopper å fungere, at data går tapt, eller at andre funksjoner som ut fra en helhetlig vurdering er kritiske for Kunden, ikke er levert eller ikke virker som avtalt.  - Dokumentasjonen er så ufullstendig eller misvisende at Kunden ikke kan benytte seg av løsningen eller vesentlige deler av den. |
| B | Alvorlig feil | Feil som fører til at deler av løsningen som, ut fra en helhetlig vurdering, er viktige for Kunden ikke virker som beskrevet i avtalen, og som det er tids- og ressurskrevende å omgå.  - Dokumentasjonen er så ufullstendig eller misvisende at Oppdragsgiver ikke kan benytte funksjoner som ut fra en helhetlig vurdering er viktige for Kunden. |
| C | Mindre alvorlig feil | Feil som fører til at deler av løsningen ikke virker som avtalt, men som Kunden relativt lett kan omgå.  - Dokumentasjonen er mangelfull eller upresis. |

Krav for å få godkjent/akseptert testene vil avtales mellom partene og gjengis i avtalen før avtaleinngåelse. Følgende er kriterier normalt brukt:

1. I utgangspunktet skal alle planlagte tester være gjennomført.
2. Alle observerte feil er dokumentert.
3. Gjenstående antall alvorlige avvik eller små avvik skal være akseptert eller i henhold til kontrakt som er gjengitt i testplan.
4. Retteplan er utarbeidet for utestående feil.

Minimumsverdier for oppdragsgivers godkjenning av test:

* 0 A- feil
* Maks 3 B- feil, med plan for feilretting
* Maks 10 C- feil, med plan for feilretting

Oppdragsgiver kan ikke nekte å godkjenne løsningen dersom de påpekte feil er uvesentlige for

Oppdragsgivers bruk. A- og B-feil anses hver for seg som vesentlige med unntak av B-feil som ikke er

vesentlige for Oppdragsgivers mulighet til ordinær bruk mens feilretting pågår. C- feil anses som

uvesentlige, hvis ikke flere C-feil samlet sett medfører at godkjennelse vil være klart urimelig. For øvrig vises det til avtalens punkt 2.4.

# Beskrivelse av oppgaver og plikter

Følgende roller og ansvar, samt behov for medvirkning av Partner, herunder omfang og kompetanse ligger til grunn for oppdragsgivers test og godkjenning av løsningen:

Oppdragsgiver vil være testleder og organisere gjennomføring av testingen, herunder ansvarlig for at testingen gjennomføres med riktig og tilstrekkelig kompetanse.

Partner må gjennomføre nødvendig opplæring i forkant av testingen, samt bistå med veiledning underveis i testingen ved behov.

Partner skal stille eventuelle testplaner og annet testmateriell som han har utarbeidet til bruk i egen testing til rådighet for Oppdragsgiver slik at Oppdragsgiver kan benytte dem i planleggingen og gjennomføringen av sin test.

Dersom Partneren mener det er behov for endringer av oppgaver og plikter i lys av bilag 2 så skal dette framgå her.

Partnerens besvarelse: *[tilbyder fyller inn som del av sitt tilbud]*